Categoreyes di måyes

«&nbsp;**Måye alfa**&nbsp;», «&nbsp;**måye beta**&nbsp;», «&nbsp;**måye sigma**&nbsp;» et tchik et tchak sont des mots vnant do motlî d' Etrernete. C' est des mots ki shonnnut sey sincieus, mins k' i n' el sont nén. C' est po ça, k' on lz a rdit dins l' monde del syince. 

Come di djusse, ces categoreyes di «&nbsp;måyes&nbsp;» sont purade ene edvincion del tuzance peuprece. Bén k' ça rwaite foiravant les omes, ces mots la polnut afeye rwaitî les comeres.

## Definixhas

### Måye alfa
Les **måyes alfas** sont, sapinse a ci teyoreye ci, des mineus. Al môde d' on leu ki moenne si hiede. Sorlon ci teyoreye ci, les comeres srént naturelmint assaetcheyes pås **måyes alfas**. Les **omes alfas** årént, sapinse todi a ciste idêye ci, moens d' respet eviè les comeres. Mins nerén leu pus grande piceure, c' est d' nén prinde asteme a çk' on pôreut dire so zels. Dins les laids costés, on-z ertrouve l' egoyisse.

### Måye beta
Les **måyes betas** sont les omes ki srént dôminés pås **måyes alfas**. El mot «&nbsp;**beta&nbsp;**» est sovint siervous come on no d' tchén. Les **måyes betas** ont kécfeye des beas costés. Metans, i sont amiståves eyet fideles. Leu pus grande rujhe, c' est d' nén sawè bén saetchî leu plan avou les femes.

### Måye zeta
El categoreye des **måyes zetas** est novele. C' est des omes ki n' acceptêynut nén les standårds eyet les rafiyas del omrinté. Po yeusses, les omes eyet les femes n' ont nén des rôles eyet des responsåvistés definis.

### Måye sigma
[vignette|Èn ome maské e Patrick Bateman, li portagonisse d' [American Psycho. So les waibes, ci personaedje ci est rwaitî tot-z estant on **måye sigma**.]]
Les **måyes sigmas** rshonnnut foirt åzès **måyes alfas**. Veyanmint k' i sont tot ossu dôminants. El mierseule diferince, c' est li fwait k' les **sigmas** s' codujhnut come des «&nbsp;leus mierseus&nbsp;». Al môde, nén-ravinzancisse. I sont rwaitîs tot-z estant les pus råles. Houte di çoula, i sont rwaitîs tot-z estant mo indepindants eyet des bons saetcheus d' plan. Mins nerén, i sont puvite adroviertis.

### Måye omega
Les **måyes omegas** n' ont d' keure d' leu plaece dins l' societé. Il inmnut ostant d' fé a leu môde, al plaece d' aschoûter ubén di dpinde des ôtès sakîs. Les cas des **måyes omegas**, c' est d' esse des fels skepieus, des sifwaitès djins, des frankès sakîs eyet des grands aidants. Dins les mås, i gn a leus tchveas ki sont tot près d' leu tiesse eyet leu manke di respet. E handele, i srént les meyeus alouweus, pask' i n' fåt nén bråmint po lzès adire.

## Fråzlete
E-n inglès, i gn a ene fråzlete raloyeye a ces **categoreyes di måyes** ci. Li fråzlete d' oridjene, c' est «&nbsp;***alpha fucks, beta bucks***&nbsp;». Kécfeye, veyanmint l' måvasté del fråzlete, l' ortografeye des mots est sovint ene miete ercandjeye. El definixha d' èç **fråzlete** ci, c' est on rapoirt inte les omes eyet les femes. Come di djusse, les comeres inmnut mî di flinchî avou des **alfas**. Télcôp, ele si sintnut oblidjî di flintchî avou des **betas**, ki shonnnut moens bén k' les **alfas**, po les liårds.

Sorlon ci **fråzlete** ci, les comeres spozrént kékes côps des **betas**, tot håbitant secsouwelmint avou des **alfas**.

## Hårdêye difoûtrinne
Ene «&nbsp;odiolisse&nbsp;» di muzikes fonks po les **måyes sigmas**. 

## Referinces eyet sourdants